Anunțul a fost făcut în exclusivitate la Realitatea PLUS chiar de către fostul ministru al Muncii Marius Budăi, care recunoaște că aceasta era o reală problemă în vechea lege.
"Am regândit definiția pensiei de invaliditate, astfel încât, în funcție de afecțiunile medicale pe care le are o persoană și la recomandarea medicului, să poata cumula venitul din pensia de invaliditate cu anumite venituri din salariu, la anumite activități.
Pentru că experiența mi-a spus că, de-a lungul timpului, au fost persoane care nu mai puteau sa activeze în domeniul de bază, și atunci mergeau la pensia de invaliditate, dar ar fi putut să facă altfel de munci ușoare cu care să își rontunjească veniturile și să continue să contribuie în sistem, dar erau obligați să opteze între a lua pensie sau salariu", a explicat fostul ministru al Muncii Marius Budăi.